open-index/open-wikipedia-markdown huggingface dataset:
Stesen kereta api Hat Yai Junction

**Persimpangan Hat Yai** atau **Hat Yai Junction** ialah sebuah stesen kereta api di tengah-tengah Bandar Hat Yai, Wilayah Songkhla, Thailand . Stesen ini terletak 928.585 km (577.0 bt) dari stesen kereta api Thon Buri di Bangkok dan berfungsi sebagai persimpangan untuk Laluan Selatan ke arah Pattani, Yala dan Sungai Kolok (titik sempadan dengan Malaysia di Rantau Panjang ) dan Laluan Padang Besar, Kuala Lumpur dan Singapura (titik sempadan dengan Malaysia di Padang Besar ).
## Rujukan
Hospital Hatyai

**Hospital Hatyai** (   โรงพยาบาลหาดใหญ่ ) ialah sebuah hospital kerajaan yang terletak di Hat Yai, Wilayah Songkhla, Thailand . Ia diklasifikasikan sebagai hospital serantau di bawah Kementerian Kesihatan Awam Thailand, dan ia adalah salah satu daripada dua hospital utama yang dikendalikan oleh MOPH di wilayah itu, yang satu lagi ialah Hospital Songkhla .

Hospital ini diasaskan pada tahun 1957 

## Rujukan

* .
Buddha Besar Phuket

**Buddha Besar Phuket** atau **Phuket Big Buddha**, atau **The Great Buddha of Phuket**, ialah sebuah  patung Buddha di Phuket, Thailand . Nama rasminya ialah  (   **พระพุทธมิ่งมงคลเอกนาคคีรี** ;  ), dipendekkan kepada **Ming Mongkol Buddha** . Berada di atas Bukit Nakkerd, ia merupakan salah satu mercu tanda perlancongan utama di Phuket.    Ia adalah patung ketiga tertinggi di Thailand.

## Rujukan
Patong

**Patong** (    ,   ) merujuk kepada pantai dan bandar yang terletak di pantai barat Phuket, Thailand. Ia adalah pusat peranginan  utama di pulau Phuket, serta menjadi tumpuan kehidupan malam dan aktiviti membeli-belah di Phuket. Pantai ini menjadi popular di kalangan pelancong Barat, terutamanya Eropah, pada akhir 1980-an. Ia mempunyai banyak hotel dan kawasan itu telah berkembang menjadi tempat pelancongan. Jalan Bangla ialah jalan yang paling popular di kawasan ini untukkehidupan malam yang meriah. 

## Hiburan Malam Hari

Pantai Patong terkenal dengan hiburan malam hari dan pantai  yang membentang sepanjang bahagian barat Patong. Kehidupan malam berpusat di dua kawasan utama, Jalan Bangla dan "Paradise Complex . Kedua-dua kawasan ini dipenuhi dengan banyak bar, diskotik dan bar go go . Pelacuran di Thailand adalah haram, tetapi ditoleransi di Patong.

## Galeri

Fail:Вид_с_вертолета_на_Патонг_(март_2013)_-_panoramio_(1).jpg|alt=Aerial view of Patong| Pemandangan udara Patong
Fail:Patong_Beach_Phuket_November_2012.jpg|alt=Patong Beach| Pantai Patong
Fail:PhuketStreet.jpg|alt=Songthaews, Thawiwong Rd, Patong Beach| Jalan Thawiwong di Pantai Patong
Fail:PatongBeach.jpg|alt=Patong Beach from Thawiwong| Pantai Patong dari Thawiwong
Fail:Thanon_Thawewong_Patong_Phuket.jpg|alt=Traffic in Patong's streets| Lalu lintas di jalan-jalan Patong
Fail:Jungceylon_Patong_Thajsko_2018_1.jpg|alt=Jungceylon Shopping Mall| Pusat Beli-belah Jungceylon
Fail:Night_market_Patong_Thajsko_2018_1.jpg|alt=Banzan Night Market| Pasar Malam Banzan


## Rujukan

## Pautan luar

* 
* Patong videos 
* Patong Beach video guide
Kumpulan AKB48

**Kumpulan AKB48** atau , juga sebagai **Kumpulan Kembar AKB48** (*AKB48 Sister Group*) dipendekkan sebagai **Saudara 48**, ***48 Group*** atau **48G**, merujuk kepada kumpulan saudara rasmi bagi kumpulan idola remaja wanita Jepun iaitu AKB48.

## Latar belakang
AKB48 berkonsepkan “idola yang boleh ditemui”, di mana konsep ini turut dikekalkan dalam penubuhan kumpulan-kumpulan saudara (*sister group*). Setiap kumpulan mempunyai teater tetap (atau kongsi) untuk mengadakan persembahan teater secara berkala, selain turut menganjurkan acara promosi seperti sesi bersalaman (handshake event) dan sesi bergambar bersama peminat. Dengan penubuhan kumpulan di pelbagai kawasan dalam dan luar Jepun, AKB48 juga membawa ciri idola tempatan supaya peminat di luar Tokyo turut dapat merasai konsep “idola yang boleh ditemui”.

Sejak 2011, perkembangan kumpulan ini tidak hanya di Jepun, tetapi turut meluas ke rantau Asia, terutamanya Asia Tenggara dan Asia Timur.

Ciri utama AKB48 Group ialah bilangan ahli yang ramai. Sehingga 17 Ogos 2025, jumlah keseluruhan ahli mencecah 501 orang, terdiri daripada 255 orang di Jepun dan 246 orang di luar negara.

Dari segi nama, istilah “*AKB48 Group*” mula digunakan sekitar tahun 2011. Pertama kali ia digunakan sebagai tajuk konsert pada siri "Minogashita Kimitachi e " (24 Mei – 12 Jun 2011). Penggunaan nama ini meningkat pesat sekitar 2013. Walau bagaimanapun, istilah “AKB48” dan “*AKB48 Group*” tidak sentiasa dibezakan dengan ketat, kerana ada kalanya aktiviti di bawah nama AKB48 turut melibatkan ahli kumpulan adik, sekali gus menjadikannya sebahagian daripada aktiviti Kumpulan AKB48.

Secara ringkas, AKB48 dalam erti sempit merujuk kepada kumpulan asal sahaja, manakala dalam erti luas ia merangkumi semua kumpulan saudara di bawah Kumpulan AKB48.

## Kumpulan aktif

## Bekas kumpulan

## Garis masa AKB48 Group
**Garis masa AKB48 Group**

## Peta taburan











## Nota

## Rujukan
28 Years Later

***28 Years Later*** ialah filem seram apokaliptik Inggeris tahun 2025 yang diterbitkan dan diarahkan oleh Danny Boyle dan ditulis oleh Alex Garland. Ansuran ketiga francais 28, prekuelnya ialah *[[28 Days Later]]* (2002) dan *[[28 Weeks Later]]* (2007). Ia dibintangi oleh Jodie Comer, Aaron Taylor-Johnson, Alfie Williams, Ralph Fiennes dan Edvin Ryding. *28 Years Later* menandakan penampilan semula Boyle, Garland dan ahli sinematograf Anthony Dod Mantle untuk penerbitan siri ini. Bintang asal, Cillian Murphy mendapat peran sebagai penerbit eksekutif filem. 

*28 Years Later* diterbitkan bersama di United Kingdom dan Amerika Syarikat oleh Columbia Pictures pada 20 Jun 2025. Filem ini secara umumnya menerima ulasan positif daripada pengkritik dan telah mengutip $151.3 juta di seluruh dunia berbanding bajetnya sebanyak $60 juta.

## Pelakon

* Alfie Williams sebagai Spike, putera kepada Jamie dan Isla. Spike berusia 12 tahun dan belajar untuk membunuh 'infected'.
* Jodie Comer sebagai Isla, isteri Jamie yang sedang bertarung dengan penyakit misteri.
* Aaron Taylor-Johnson sebagai Jamie, seorang  pencari barang kitar dan besi buruk di daratan utama Inggeris. Suami Isla dan ayah daripada Spike
* Ralph Fiennes sebagai Dr. Ian Kelson, seorang bekas dokter dan survivor wabak
* Jack O'Connell sebagai Jimmy Crystal, seorang pemimpin kultus "Jimmy" yang terinspirasi dari Jimmy Saville dan seorang survivor wabak di awal sebelum peristiwa 28 days later.
* Edvin Ryding sebagai Erik Sundqvist, seorang unit tentera laut NATO dari Swedia yang berpatroli dengan kapalnya. Kapalnya yang karam di Pantai Timur Inggeris membuatnya dan kawan-kawan satu negaranya berubah menjadi infected.
* Chi Lewis-Parry sebagai "Samson", seorang Alpha yang melindungi, mengatur serangan dan mengarahkan infected
* Erin Kellyman sebagai Jimmy Ink, anggota sesat kultus Jimmy Crystal
* Emma Laird sebagai Jimmima, anggota sesat kultus Jimmy Crystal
* Christopher Fulford sebagai Sam, kawan Jamie dan seorang survivor

## Rujukan

## Pautan luar

* 
* 
* 
*
Alexander McQueen

**Alexander McQueen** sebuah rumah fesyen yang diasaskan oleh Alexander McQueen pada tahun 1992.

## Sejarah
Rumah fesyen itu diasaskan oleh Alexander McQueen pada tahun 1992. Koleksi sulungnya, Pemandu Teksi, merujuk filem Martin Scorsese dengan nama yang sama. Setiap pertunjukan berikutnya dicirikan oleh pendekatan yang sangat teater, yang digabungkan dengan reka bentuk, mencetuskan kontroversi yang besar. Ini menjadi ciri khas jenama itu.

Pada tahun 2001, rumah fesyen itu menyertai Kumpulan Gucci (kini Kumpulan Kering). McQueen kemudiannya menjual 51% kepentingan dalam syarikat itu.

Pada tahun 2006, jenama prêt-à-porter rumah itu, McQ, memulakan kerjayanya. Barisan itu ditujukan kepada golongan muda.

Pada Februari 2010, Alexander McQueen membunuh diri. Kolaborator lamanya, Sarah Burton, dilantik sebagai pengarah kreatif.

Pada Oktober 2023, Seán McGirr dilantik sebagai pengarah kreatif.

## Rujukan

## Pautan luar
* official site
Rafflesia tuan-mudae

***Rafflesia tuan-mudae*** ialah spesies tumbuhan keluarga Rafflesiaceae. Ia hidup sebagai benalu pada pepanjat *[[Tetrastigma]]*. Garis pusat bunga besarnya berukuran lebih 1 m. Kudupnya biasa muncul di permukaan tanah tempat pepanjatnya tumbuh, tidak seperti beberapa spesies *[[Rafflesia]]* lain yang kudupnya muncul tergantung pada akar di udara.

## Etimologi
Dalam bahasa Melayu, *tuan-mudae* atau Tuan Muda merujuk kepada anak daripada keluarga yang mulia dan kaya-raya. Kedudukannya tinggi dalam masyarakat. Di kalangan penduduk, bunga ini dikenali umum sebagai *bunga pakma*.

## Rujukan

## Pautan luar
*
Rafflesia manillana

***Rafflesia manillana*** ialah spesies tumbuhan benalu dalam genus *[[Rafflesia]]*. Ia endemik di Filipina.

Spesies ini dinamakan sempena bandar Manila. *Rafflesia panchoana*, yang diterangkan pada 2007, dianggap sinonim heterotip bagi *R. manillana*.

## Rujukan

## Pautan luar
* Parasitic Plant Connection: ''Rafflesia manillana'' page
Kembung lampai

**Kembung lampai** (***Rastrelliger faughni***) ialah spesies kembung dalam keluarga skombrid (Scombridae) dari Hindi-Pasifik. Panjang maksimum yang dilaporkan adalah 20&nbsp;cm, berat maksimum yang dilaporkan pula 0.75&nbsp;kg.

Walaupun FAO tiada laporan tentang pendaratan komersial kembung lampai, IUCN melaporkan pendaratan tahunnya melebihi 800,000 ton.

## Rujukan
Book Club

***Book Club (Bahasa Melayu harfiah: Kelab Buku)*** ialah sebuah filem komedi romantik Amerika 2018 yang diarahkan oleh Bill Holderman (dalam kemunculan sulung arahannya), yang menulis lakon layar bersama Erin Simms. Filem ini dibintangi oleh Diane Keaton, Jane Fonda, Candice Bergen, dan Mary Steenburgen sebagai empat rakan yang membaca *Fifty Shades of Grey* sebagai sebahagian daripada kelab buku bulanan mereka, dan seterusnya mula mengubah cara mereka melihat hubungan peribadi mereka.

Filem ini telah dikeluarkan pada 18 Mei 2018, oleh Paramount Pictures. Ia menerima ulasan bercampur-campur daripada pengkritik dan merupakan kejayaan box office, dengan kutipan lebih $104 juta di seluruh dunia berbanding bajetnya $14 juta. Sekuel, *Book Club: The Next Chapter*, telah dikeluarkan pada Mei 2023.

## Rujukan

## Pautan luar

* 
* 
* 
*
Book Club: The Next Chapter

***Book Club: The Next Chapter*** ialah sebuah filem komedi romantik Amerika 2023 yang ditulis dan diarahkan oleh Bill Holderman. Ia berfungsi sebagai sekuel kepada *Book Club* (2018). Filem ini dibintangi oleh Diane Keaton, Jane Fonda, Candice Bergen dan Mary Steenburgen, Craig T. Nelson, Giancarlo Giannini, Andy García, dan Don Johnson.

*Book Club: The Next Chapter* telah dikeluarkan di Amerika Syarikat pada 12 Mei 2023, oleh Focus Features. Filem ini menerima ulasan bercampur-campur daripada pengkritik dan telah mengutip $29 juta di seluruh dunia.

## Rujukan

## Pautan luar

* 
* 
* 
*
Tenggiri musang

**Tenggiri musang** (***Scomberomorus lineolatus***), turut dikenali sebagai **tenggiri batang**, **tenggiri bunga**, **tenggiri kikus**, **tenggiri papan**, **tenggiri tikus** atau **tohok langi**, ialah spesies tenggiri yang terdapat di Lautan Hindi.

## Rujukan
Kerapu sunuh bara

**Kerapu sunuh bara** (***Plectropomus leopardus***),  ialah spesies ikan bersirip ruji laut berupa kerapu dalam subkeluarga Epinephelinae, sebahagian daripada keluarga Serranidae, yang turut merangkumi ikan gadis dan siakap. Ia terdapat di Lautan Barat Pasifik.

## Rujukan

## Pautan luar

* CRC Reef Research Centre - Coral Trout
*
Kerapu sunuh pelana

**Kerapu sunuh pelana** (***Plectropomus laevis***) ialah spesies ikan bersirip ruji laut berupa kerapu dalam keluarga Epinephelinae, sebahagian daripada keluarga Serranidae yang turut merangkumi ikan gadis dan siakap. Ia terdapat di rantau Hindi-Pasifik.

## Rujukan
Alfie Williams

**Alfie Williams** (lahir 3 Januari 2011) ialah seorang pelakon lelaki Inggeris. William terkenal berlakon sebagai watak utama dalam siri filem horor Inggeris *[[28 Years Later]]* (2025) dan *[[28 Years Later: The Bone Temple]]* (2026).

## Rujukan
Jeon Yu-na

**Jeon Yu-na** (; lahir 18 Julai 2011) ialah seorang pelakon perempuan Korea Selatan. Untuk lakonanannya dalam *The Kidnapping Day*, dia dianugerahkan kategori Pelakon Baharu Terbaik dalam Anugerah Seni Baeksang ke-60 pada tahun 2024.

## Rujukan
Baste Granfon

**Sebastian Benedict Granfon Arumpac** (lahir 22 Ogos 2012) juga dikenali dengan nama samaran **Baste Granfon**, ialah seorang pelakon kanak-kanak Filipina, hos televisyen dan penyanyi. Dia adalah hos termuda dalam siri TV *[[Eat Bulaga!]].*

## Rujukan
Otani Emiri

**Otani Emiri** (大谷映美里, ) ialah penyanyi dan idol Jepun. Dia terkenal sebagai ketua =LOVE. Otani sempat mengikuti uji bakat untuk generasi ketiga Nogizaka46, tetapi berhenti pada pusingan ke-2.

## Rujukan
Gerbang Torana

**Torana Gate** ialah sebuah gerbang torana di India Kecil - Brickfields, Kuala Lumpur .  Gerbang itu adalah hadiah daripada Kerajaan India kepada rakyat dan kerajaan Malaysia, sebagai tanda persahabatan yang berterusan antara kedua-dua negara .  Ia dipengaruhi oleh seni bina Hindu dan Buddha dari benua kecil India .

## Sejarah
Perdana Menteri India Manmohan Singh mengumumkan pembinaan Gerbang Torana semasa lawatan rasmi beliau ke Malaysia pada tahun 2010. Kementerian Hal Ehwal Luar India menjemput 16 firma untuk pertandingan reka bentuknya, dan akhirnya melantik arkitek Akshaya Jain & Associates untuk mereka bentuk pintu gerbang itu. Reka bentuknya adalah sama dengan Stupa Besar di Sanchi, Madhya Pradesh . 

Pintu itu dipasang oleh pemaju MRCB Engineering Sdn Bhd pada 20 Ogos 2015. Pintu Torana telah dirasmikan pada 23 November 2015. 

## Galeri

Fail:Torana-gate-at-Kuala-Lumpur,-Malaysia.jpg| Torana Gate in Kuala Lumpur, Malaysia
Fail:Night_View_of_the_Torana_Gate.jpg|alt=Night view of Torana Gate| Pemandangan malam Gerbang Torana
Fail:Torana_Gate_at_Kuala_Lumpur.JPG|alt=Detailed carvings on the Torana Gate| Ukiran terperinci di Gerbang Torana


## Lihat juga

* hubungan India–Malaysia
* Torana

## Rujukan
Kementerian Hal Ehwal Luar Negeri (India)

**Kementerian Hal Ehwal Luar Negeri** (disingkatkan sebagai **MEA** ; ISO :   ) ialah Kementerian hal ehwal luar negeri bagiIndia . Kementerian itu ditugaskan untuk menggubal dan melaksanakan dasar luar negeri India serta mewakili India di pentas global. Kementerian ini diketuai oleh Menteri Hal Ehwal Luar.  Setiausaha Luar Negeri adalah pegawai paling kanan. 

Kementerian Hal Ehwal Luar mengendalikan lebih daripada 200 misi diplomatik di seluruh dunia yang melaluinya ia mewakili Kerajaan India di pentas antarabangsa. Di samping itu, Kementerian bertanggungjawab untuk perwakilan India di Pertubuhan Bangsa-Bangsa Bersatu dan organisasi antarabangsa yang lain. 

## Sejarah
Kementerian ini pada asalnya dikenali sebagai **Kementerian Hal Ehwal Luar dan Hubungan Komanwel**, iaitu warisan dari zaman Raj British. Pada tahun 1948, ia telah dinamakan semula sebagai Kementerian Hal Ehwal Luar Negeri.  

Perdana Menteri Jawaharlal Nehru memegang portfolio itu sehingga kematiannya pada tahun 1964.

## Struktur organisasi
Kementerian Hal Ehwal Luar diketuai oleh Menteri Hal Ehwal Luar (atau ringkasnya, Menteri Luar Negeri; dalam    ).Setiausaha Luar merupakan penjawat awam paling kanan yang merupakan ketua Jabatan Hal Ehwal Luar,  dan disokong oleh pegawai peringkat setiausaha yang lain.

* Setiausaha Luar &#x2014; Vikram Misri
* Setiausaha (Barat) &#x2014; Sibi George
* Setiausaha (Timur) &#x2014; Periasamy Kumaran
* Setiausaha (Perhubungan Ekonomi) &#x2014; Sudhakar Dalela
* Setiausaha (Konsular, Pasport, Visa dan Hal Ehwal Orang India Luar Negara) &#x2014; Arun Kumar Chatterjee
* Setiausaha (Selatan) &#x2014; Neena Malhotra
* Jurucakap Rasmi dan Setiausaha Tambahan (Publisiti Luar Negeri) &#x2014; Randhir Jaiswal

## Nota
Setiausaha Luar Negeri

**Setiausaha luar negara** ( ISO : *Vidēś Saciv* ) adalah pegawai tertinggi bukan pilihan raya dan ketua pentadbiran Kementerian Hal Ehwal Luar Negeri  . Jawatan ini dipegang oleh pegawai Perkhidmatan Luar  Negeri India (IFS) berpangkat setiausaha kepada kerajaan India . Vikram Misri ialah setiausaha asing sejak Julai 2024.

## Kuasa, tanggungjawab dan Penempatan
Setiausaha luar negeri ialah ketua pentadbiran Kementerian Hal Ehwal Luar Negeri, dan merupakan penasihat utama kepada menteri hal ehwal luar dalam semua perkara dasar dan pentadbiran dalam kementerian. 

Peranan setiausaha luar negeri adalah seperti berikut: 

* Untuk bertindak sebagai ketua pentadbiran Kementerian Luar Negeri . Tanggungjawab dalam hal ini adalah lengkap dan tidak berbelah bahagi.
* Bertindak sebagai ketua penasihat kepada menteri hal ehwal luar dalam semua aspek dasar dan hal ehwal pentadbiran.
* Untuk mewakili Kementerian Hal Ehwal Luar di hadapan Jawatankuasa Kira-kira Wang Negara Parlimen India .
* Mengesyorkan perjawatan pegawai di bawah Kementerian Hal Ehwal Luar berpangkat setiausaha, setiausaha tambahan dan setiausaha bersama kepada Jawatankuasa Pelantikan Kabinet (ACC).
* Untuk bertindak sebagai yang pertama di kalangan setaraf dalam kalangan setiausaha di Kementerian Luar Negeri .
Perkhidmatan Luar Negeri

**Perkhidmatan Luar Negeri India** ( **IFS** ) ialah perkhidmatan diplomatik dan perkhidmatan awam pusat Kerajaan Republik India di bawah Kementerian Hal Ehwal Luar .  Setiausaha Luar Negeri ialah ketua perkhidmatan.
Orang Batak Pakpak

**Orang Pakpak**, juga dikenali sebagai **Batak Pakpak** atau **Batak Dairi**,adalah salah satu kelompok etnik yang menyebar dan menetap di wilayah Dairi, Pakpak Bharat, Humbang Hasundutan, dan Tapanuli Tengah di Sumatera Utara, serta sebagian wilayah Aceh Singkil dan Subulussalam di Aceh.Istilah "Pakpak" juga merujuk kepada budaya dan bahasa orang Pakpak.

Orang Pakpak berkemungkinan besar berasal dari keturunan Formosan   Selama masa pemerintahan Belanda hingga saat ini, suku ini dimasukkan ke subetnis suku Batak. Mereka menolak penggabungan ini karena merasa berbeda dalam banyak sisi dengan suku Batak.

## Budaya

Orang Pakpak terikat dengan struktur sosial, yang dalam istilah tempatan dipanggil *sulang silima*  

## Rujukan

## Bacaan lanjut

*
Geneviève Gaillard

**Geneviève Gaillard** (lahir pada 13 Mei 1947, Niort, Deux-Sèvres) merupakan ahli politik Perancis, ahli Parti Sosialis Perancis dan bekas Datuk Bandar Niort. Gaillard memulakan kerjaya sebagai doktor haiwan. Beliau merupakan Naib Presiden Parti Sosialis bagi kawasan pilihan raya Deux-Sèvrespertama antara 1997 sehingga 2017.

## Biografi
Gaillard merupakan anak perempuan kepada René Gaillard (1918–1985) yang juga merupakan Datuk Bandar Niort. Beliau menamatkan pengajian di École nationale vétérinaire de Toulouse (Pusat Pengajian Veterinar Kebangsaan Toulouse) pada 1972 dan memperoleh DEA (kelayakan pascasiswazah) dalam ekologi mikro pada 1983. Kerjaya beliau sebagai doktor haiwan tamat pada 1989 apabila beliau dilantik sebagai Ahli Majlis Bandaran Niort.

Gaillard juga merupakan naib presiden Parti Sosialis Perancis yang dipertanggungjawabkan dengan dasar alam sekitar dan sosial. Beliau terkenal dengan pendirian pro-alam sekitar beliau di samping menjadi sebahagian daripada "Suruhanjaya Coppens" yang merangka Piagam Alam Sekitar Perancis pada 2004. 

Dari 2008 hingga 2014, Gaillard merupakan Datuk Bandar Niort.

## Penerbitan terpilih

*  1974. 
* 
* Trade and traffic of dogs and cats, beings, objects from one market to moralize. Information report on the identification of dogs and cats, marketing and supply of COEs, National Assembly, Legislature XI, Commission of the production and trade, the collection documents of the National Assembly, 11–2002. ISSN 1240-831X
The Sadness

**The Sadness** (Mandarin: 哭悲) ialah filem seram apokaliptik Taiwan 2021 yang ditulis, diarahkan dan diselia oleh pembuat filem Kanada Rob Jabbaz dalam penampilan pertama arahannya. Ia dibintangi oleh Berant Zhu dan Regina Lei yang bertemu semula di tengah-tengah wabak virus. Virus itu mengubah orang menjadi zombi pintar. Filem ini sering dibandingkan seperti Siri The Crossed karya penulis terkenal United Kingdom Garth Ennis.

Diterbitkan oleh Machi Xcelsior Studios dan David Barker, filem ini menerima tayangan teater di Taiwan pada 22 Januari 2021, dan ditayangkan di peringkat antarabangsa di Festival Filem Antarabangsa Locarno ke-74 pada 12 Ogos 2021. Meski mendapat banyak pujian daripada pengkritik dan penonton, filem ini mengalami kerugian besar.

## Pelakon

* Berant Zhu sebagai Jim
* Regina Lei sebagai Kat
* Tzu-Chiang Wang sebagai the Businessman
* Emerson Tsai sebagai Warren Liu
* Wei-Hua Lan sebagai Alan Wong
* Ralf Chiu sebagai Mr. Lin
* Lue-Keng Huang sebagai Kevin
* Ying-Ru Chen sebagai Molly

## Rujukan
Sd.Kfz. 10

**Sd.Kfz. 10** (**[[Sonderkraftfahrzeug]]** – kenderaan motoris khusus) ialah sebuah kenderaan separa trek ringan Jerman yang digunakan secara meluas dalam Perang Dunia Kedua. Peranan utamanya ialah sebagai penunda utama bagi meriam kecil, seperti 2 cm Flak 30, 7.5 cm leIG, atau meriam anti-kereta kebal 3.7 cm Pak 36. Ia mampu membawa lapan anggota tentera selain daripada menarik meriam atau treler.

Kejuruteraan asas bagi semua kenderaan separa berantai Jerman telah dibangunkan pada era Republik Weimar oleh *Jabatan Automotif Tentera* Reichswehr, namun reka bentuk akhir dan ujian diserahkan kepada firma komersial dengan syarat pengeluaran dikongsi antara beberapa syarikat. Demag dipilih untuk membangunkan kenderaan separa berantai Jerman yang paling kecil dan menghabiskan tempoh antara 1934 hingga 1938 menyempurnakan reka bentuk melalui siri prototaip.

Casis Sd.Kfz. 10 ini menjadi asas kepada pengangkut anggota berperisai ringan *[[Sd.Kfz. 250]]*. Kira-kira 14,000 unit telah dihasilkan antara 1938 hingga 1945, menjadikannya salah satu kenderaan taktikal Jerman yang paling banyak dihasilkan semasa perang. Ia terlibat dalam Pencerobohan Poland, Pertempuran Perancis, Kempen Balkan dan berperang di Barisan Barat serta Barisan Timur, di Kempen Afrika Utara dan juga Kempen Itali.

## Nota

## Rujukan
* Chamberlain, Peter, and Hilary L. Doyle. Thomas L. Jentz (Technical Editor). *Encyclopedia of German Tanks of World War Two: A Complete Illustrated Directory of German Battle Tanks, Armoured Cars, Self-propelled Guns, and Semi-tracked Vehicles, 1933–1945*. London: Arms and Armour Press, 1978 (revised edition 1993). 
* Jentz, Thomas L. *Leichter Zugkraftwagen 1 t: (Sd.Kfz. 10) Ausf.A and B and Variants: Development and Employment from 1935 to 1945 (Panzer Tracts No. 22-1)* Boyds, MD: Panzer Tracts, 2009.  
* Niehorster, Leo W. G. *German World War II Organizational Series, Vol. 4/II: Mechanized GHQ units and Waffen-SS Formations (28th June 1942)* Milton Keyes, Buckinghamshire: Military Press, 2004
* Spielberger, Walter J. *Halftracked Vehicles of the German Army 1909-1945*. Atlgen, PA: Schiffer, 2008
Sister Sister (kumpulan Malaysia 1995)

**Sister Sister** ialah sebuah kumpulan muzik pop wanita dari Malaysia yang aktif sekitar tahun 1995. Kumpulan ini mengeluarkan sebuah album studio bertajuk *Sister Sister* pada tahun 1995 di bawah label BMG Malaysia. Album ini menampilkan vokal Ning Ida Rahayu dan Noryn Aziz.

## Latar belakang
Maklumat lanjut mengenai penubuhan kumpulan ini agak terhad. Berdasarkan rekod di Discogs, *Sister Sister* merupakan sebuah projek vokal pop wanita Malaysia yang hanya menghasilkan satu album penuh pada tahun 1995. Album ini diterbitkan oleh Salman Shariff, Manan Ngah dan Aziz Bakar.

## Rilisan
* *Sister Sister* (1995, CD & kaset, BMG Malaysia, kod katalog 74321-26339-2)

## Produksi
Album ini diproduseri oleh tiga tokoh industri muzik Malaysia:
* **Salman Shariff** – penerbit muzik tempatan.
* **[[Manan Ngah]]** – komposer, penyusun muzik dan produser terkenal.
* **Aziz Bakar** – tokoh industri muzik dan eksekutif BMG Malaysia.

## Anggota
* Ning Ida Rahayu – vokal
* Noryn Aziz – vokal

## Gaya muzik
Muzik kumpulan ini beraliran pop Malaysia yang popular pada pertengahan 1990-an.

## Rujukan


## Pautan luar
* ''Sister Sister'' di Discogs
* Sister Sister (5) di Discogs
Kerapu belang kuning

**Kerapu belang kuning** (***Cephalopholis igarashiensis***) ialah spesies ikan bersirip ruji laut dalam, berupa kerapu daripada subkeluarga Epinephelinae dan keluarga Serranidae yang turut merangkumi ikan gadis dan siakap. Ia ditemui di terumbu karang pada kedalaman  di Hindi-Pasifik.

## Rujukan
Dengkis tompok oren

**Dengkis tompok oren** (***Siganus guttatus***) ialah spesies ikan bersirip ruji laut berupa dengkis yang tergolong dalam keluarga Siganidae. Ia terdapat di timur Lautan Hindi dan barat Lautan Pasifik. Ia terkadang ditemukan dalam dagangan akuarium.

## Rujukan
Dengkis garis emas

**Dengkis garis emas** (***Siganus lineatus***), ialah spesies ikan bersirip ruji laut berupa dengkis, yang tergolong dalam keluarga Siganidae. Ia terdapat di tropika barat Pasifik dan di sepanjang pantai utara Australia.

## Rujukan
Dengkis hitam muncung

**Dengkis hitam muncung** (***Siganus magnificus***), ialah spesies ikan bersirip ruji laut berupa dengkis yang tergolong dalam keluarga Siganidae. Ia berasal dari timur Lautan Hindi. Ia terkadang ditemukan dalam dagangan akuarium. Ia tumbuh sepanjang .

## Rujukan
Dengkis topeng

**Dengkis topeng** (***Siganus puellus***), ialah spesies  ikan bersirip ruji laut berupa dengkis yang tergolong dalam keluarga Siganidae. Ia ditemui di kawasan lagun jernih yang cetek dan berkarang serta terumbu laut di rantau Barat Pasifik.

## Rujukan
Dengkis sutur

**Dengkis sutur** (***Siganus sutor***,) ialah spesies ikan bersirip ruji laut berupa dengkis yang tergolong dalam keluarga Siganidae. Ia hidup di terumbu karang di Hindi-Pasifik. Ia endemik di Lautan Hindi, dari Indonesia hingga Comoros.

## Rujukan
Dengkis gelap

**Dengkis gelap** (***Siganus punctatissimus***), ialah spesies ikan bersirip ruji laut berupa dengkis dalam keluarga Siganidae. Ia ditemui di rantau Hindi-Barat Pasifik.

## Rujukan
Dengkis tompok coklat

**Dengkis tompok coklat** (***Siganus stellatus***) ialah spesies spesies ikan bersirip ruji laut berupa dengkis dalam keluarga Siganidae. Ia terdapat di rantau Hindi-Pasifik.

## Rujukan
Hereditary

***Hereditary*** ialah sebuah filem drama seram psikologi supernatural Amerika 2018 yang ditulis dan diarahkan oleh Ari Aster dalam penampilan sulung arahannya. Dibintangi oleh Toni Collette, Alex Wolff, Milly Shapiro, Ann Dowd, dan Gabriel Byrne, filem ini mengisahkan sebuah keluarga yang bersedih yang diseksa oleh kejadian jahat selepas kematian nenek mereka yang berahsia.

Karya Aster dalam filem seram pendek, terutamanya *The Strange Thing About the Johnsons*, menarik perhatian A24, yang menghijaukan *Hereditary* sebagai filem cereka pertamanya. Aster menganggapnya sebagai drama keluarga yang terdiri daripada dua bahagian yang berbeza. Penggambaran berlangsung di Utah pada 2017, dengan kebanyakan adegan dalam ruangan dirakam pada set tersuai di atas pentas bunyi untuk memberikan filem itu estetik rumah anak patung.

*Hereditary* ditayangkan di Festival Filem Sundance pada 21 Januari 2018, dan telah ditayangkan secara teater di Amerika Syarikat pada 8 Jun 2018.  Filem ini menerima pujian kritikal dan menghasilkan lebih $87 juta, menjadi filem A24 dengan kutipan tertinggi pada masa itu, sehingga tayangan *[[Everything Everywhere All at Once]]* pada 2022. Sejak itu ia telah dianggap sebagai antara filem terbaik abad ke-21.

## Rujukan

## Pautan luar

* 
* 
* 
*
Hakim hamidon

## Hakim Hamidon
**Hakim Hamidon** ialah seorang penulis dari Malaysia yang menghasilkan beberapa buku berkaitan kerohanian Islam dan panduan amalan harian. Penulisannya memberi tumpuan kepada usaha memperbaiki hubungan dengan Allah SWT melalui amalan seperti solat, puasa, istighfar dan istikharah. Gaya penulisannya mudah difahami dan sesuai untuk pembaca yang ingin mendalami ilmu agama secara praktikal.

### ✍️ Fokus Penulisan
Buku-buku beliau menyentuh topik seperti:

* Kepentingan taubat dan istighfar
* Khusyuk dalam solat
* Panduan puasa sunat
* Solat istikharah dalam membuat keputusan
* Pembangunan jiwa dan akhlak Muslim

#### 📗 Senarai Buku
Pasukan penggempur armor

**Pasukan penggempur armor** (Bahasa Inggeris Amerika: **armored spearhead**) ialah satu formasi kenderaan tempur berperisai, sebahagian besarnya dari kereta kebal, yang membentuk barisan serangan ofensif ketika pertempuran. Idea utama ialah menumpukan sebanyak mungkin kuasa tembakan pada satu barisan kecil supaya mana-mana pihak bertahan di hadapan mereka dapat dipatahkan. Apabila penggempur ini mara ke hadapan, unit infantri yang mengikuti di ruang belakang mereka akan membentuk barisan di kedua-dua sisi garisan serangan bagi melindungi bahagian rusuk.

Taktik ini agak berisiko. Musuh yang berazam boleh melakukan serangan balas terhadap pasukan belakang di sisi rusuk dan di belakang, sekali gus memutuskan penggempur tersebut daripada bekalan semula dan dengan cepat menghentikan pergerakan mereka. Oleh itu, penggempur ini mesti mara secepat mungkin untuk menghalang musuh daripada menyerang dengan cara sedemikian.

Penggunaan pertama penggempur berperisai adalah semasa Perang Dunia Kedua dalam Pertempuran Perancis pada tahun 1940 ketika Tentera Darat Jerman menceroboh Negara-Negara Pamah menentang Tentera British dan Tentera Perancis. Dengan mengejutkan mereka melalui Hutan Ardennes, di mana Pihak Bersekutu percaya bahawa tiada pasukan berperisai mampu melaluinya, penggempur Jerman dengan pantas mara ke pantai di Dunkirk. Tentera Perancis dan British terpisah di kedua-dua sisi pasukan Jerman dan pada satu ketika cuba memutuskan garisan tersebut dengan serangan berperisai dari kedua-dua arah. Pertempuran Arras yang berlaku hampir membawa kejayaan kepada Pihak Bersekutu, tetapi kekurangan radio atau kaedah komunikasi lain telah melambatkan serangan.

Hanya beberapa tahun kemudian, taktik baharu telah dibangunkan untuk menangkis penggempur berperisai dengan lebih berkesan. Dengan menyerang menggunakan unit kecil di "bucu" penggempur tersebut, pihak bertahan boleh memaksa unit berperisai di bahagian bucu itu mengelak pertempuran daripada memperlahankan pergerakan untuk bertempur. Dengan mengulangi manuver ini, pihak bertahan dapat mengecilkan bahagian hadapan penggempur sehingga ia tidak lagi mempunyai lebar yang cukup untuk membolehkan infantri yang mengikuti bergerak dengan berkesan. Apabila Jerman mencuba taktik sama sekali lagi pada tahun 1944 semasa Pertempuran Bulge, Tentera Darat Amerika Syarikat dengan cepat dapat "memetik bucu" dengan cara tersebut dan menghentikan penggempur itu dalam masa beberapa hari. Taktik kejayaan besar Blitzkrieg Jerman adalah dengan menggempur serangan menggunakan kumpulan besar perisai, kadang-kadang sebuah divisyen panzer yang terdiri daripada 240 kereta kebal bergerak dalam "susunan tempur", tetapi ia disokong rapat oleh artileri mekanis dan formasi infantri.

## Lihat juga
*Gerakan baji

## Rujukan
Richard Gere

**Richard Tiffany Gere** (tarikh lahir 31 Ogos 1949) ialah seorang pelakon Amerika. Ia mula persembahan di filem pada tahun 1970-an, memainkan peran penyokong dalam Looking for Mr. Goodbar (1977) dan membintangi dalam *[[Days of Heaven]]* (1978). Gere menjadi terkenal dengan perannya dalam filem *[[American Gigolo]]* (1980), yang menjadikannya seorang pelakon terkemuka dan simbol seks. Filem-filem Gere lainnya termasuk *[[An Officer and a Gentleman]]* (1982), *The Cotton Club* (1984), *[[No Mercy (film 1986)|No Mercy]]* (1986), *Pretty Woman* (1990), *[[Sommersby]]* (1993), *[[Intersection (film 1994)|Intersection]]* (1994), *[[First Knight]]* (1995), *Primal Fear* (1996), *[[Runaway Bride (film)|Runaway Bride]]* (1999), Dr. T & the Women (2000), *[[Shall We Dance? (film 2004)|Shall We Dance?]]* (2004), *I'm Not There* (2007), *Arbitrage* (2012) dan *[[Norman (2016 film)|Norman]]* (2016). Atas perannya sebagai Billy Flynn dalam muzikal *[[Chicago (filem 2002)|Chicago]]* (2002), dia memenangkan Golden Globe Award.
Orn-anong Piyanatvajiraphat

Mejar Jeneral *Than Phu Ying* **Orn-anong Piyanatvajiraphat** ((; ; nama lama: Orn-anong Sirivajirapakdi) seorang pengawal peribadi diraja khas Raja Maha Vajiralongkorn dari Thailand dari Komando Keselamatan Diraja, sebuah unit peribadi keluarga Raja. Beliau dilantik sebagai Pengerusi Lembaga Penasihat Projek Promosi Sukan untuk Pembinaan Negara Thailand di bawah naungan Diraja. Dia adalah salah seorang gundik tidak rasmi Raja Vajiralongkorn.
Dengkis kuning muncung

**Dengkis kuning muncung** (***Siganus vulpinus***), ialah spesies ikan bersirip ruji laut berupa dengkis dalam keluarga Siganidae. Ia terdapat di Lautan Hindi dan Pasifik. Ia turut ditemukan dalam dagangan akuarium.

## Rujukan
Oncorhynchus

***Oncorhynchus*** ialah genus ikan bersirip ruji dalam subkeluarga Salmoninae dan keluarga Salmonidae, yang berasal dari anak sungai air sejuk di lembangan Pasifik Utara. Genus ini mengandungi dua belas spesies yang masih wujud, enam spesies adalah **salmon Pasifik** dan enamnya lagi **trout Pasifik**, kesemuanya adalah ikan pemangsa peringkat pertengahan dan penghijrah (sama ada anadromous atau potamodromous) yang memaparkan naluri balik sejak lahir dan semelpariti.

Nama genus ini berasal daripada bahasa Yunani Purba ὄγκος (*ónkos*), bermaksud "bengkok", dan ῥύγχος (*rhúnkhos*), bermaksud "muncung", merujuk kepada ciri seksual sekunder berbentuk cangkuknya — dikenali sebagai kype — yang dihasilkan oleh si jantan di hujung rahang bawah semasa musim mengawan.

## Spesies
* *[[Oncorhynchus apache]]*, trout Apache
* *[[Oncorhynchus biwaensis]]*, trout Biwa
* *[[Oncorhynchus henshawi]]*, trout sembelih Lahontan
* *[[Oncorhynchus chrysogaster]]*, trout emas Meksiko
* *[[Oncorhynchus clarkii]]*, trout sembelih pesisir
* *[[Oncorhynchus gilae]]*, trout Gila
* *[[Oncorhynchus gorbuscha]]*, salmon dadu
* *[[Oncorhynchus kawamurae]]*, kokani hitam
* *[[Oncorhynchus keta]]*, salmon chum
* *[[Oncorhynchus kisutch]]*, salmon coho
* *[[Oncorhynchus lewisi]]*, trout sembelih Westslope
* *[[Oncorhynchus masou]]*, salmon masu
* *[[Oncorhynchus mykiss]]*, trout pelangi
* *[[Oncorhynchus nerka]]*, salmon sockeye
* *[[Oncorhynchus tshawytscha]]*, salmon Chinook
* *[[Oncorhynchus virginalis]]*, trout sembelih Gunung Rocky

## Rujukan
Swaminarayan Akshardham

**BAPS Swaminarayan Akshardham** adalah sebuah kuil hindu yang besar di di Robbinsville, New Jersey. Dewa utama kuil ini ialah Swaminarayan , sebagai manifestasi tertinggi Purushottama ( Vishnu ).   Ia adalah kuil Hindu terbesar di Hemisfera Barat, dan ketiga terbesar di dunia.

## Reka Bentuk dan Seni Bina

Mandir Akshardham dibina mengikut kitab suci Hindu kuno dan menampilkan unsur-unsur warisan Hindu.   

### Seni bina

Pangkalan asas, atau jagati, diperbuat daripada struktur batu kapur 13 peringkat, dan juga dirujuk sebagai Tiang Kebijaksanaan kerana ia menyampaikan mesej kebijaksanaan daripada kitab suci India kuno, cendekiawan dan tokoh dunia yang lain.   

Terdapat  lebih daripada 10,000 arca, patung, dan motif ukiran bentuk muzik dan tarian India diukir di kuil ini.   Beberapa tiang didedikasikan untuk kitab suci yang terdapat dalam agama Hindu seperti Upanishad, Ramayana, Mahabharata dan Bhagavata Purana dan tiang tersebut termasuk ukiran cerita yang berbeza daripada kitab suci tersebut. 

Terdapat dua kolam berbentuk segi empat tepat di hadapan kuil tersebut. Kuil dikelilingi oleh  tiang panjang, atau *parikrama*, diperbuat daripada batu pasir merah.  Ia adalah  tinggi dan  lebar. Bentuknya mewakili kalungan dan melambangkan penghormatan kepada mandir. 

## Nota

## Rujukan
Lagu Tradisional Terbaik Anugerah Industri Muzik

**Lagu Tradisional Terbaik** adalah salah satu kategori yang dipertandingkan menerusi Anugerah Industri Muzik di mana trofi berbentuk mikrofon yang diberikan kepada penulis lagu dan lirik bergenre tradisional terbitan rakyat Malaysia yang mencapai merit dan kualiti dalam industri rakaman. Ia mula diperkenalkan pada edisi ke-24 (2022/2024) bagi memastikan kelangsungan penerbitan lagu mengikut genre ekoran kemerosotan penerbitan album penuh secara bergenre. Perbezaan antara kategori *‘Lagu Tradisional Terbaik’* dan *‘Lagu Pop Etnik Terbaik’*  diwujudkan agar tidak menimbulkan kekeliruan di antara lagu berentak nuansa ghazal, joget dan keroncong serta lagu dalam kalangan etnik seperti Iban, Dusun dan sebagainya. AIM dianjurkan oleh Recording Industry Malaysia (RIM) dan Persatuan Industri Muzik Malaysia (PAIMM). 

## Senarai Pemenang dan Calon

#### 2020an

## Rujukan
Hasuria Che Omar

**Dr. Hasuria binti Che Omar** ialah seorang ahli bahasa dan penterjemah dari Malaysia dan Presiden Persatuan Penterjemah Malaysia. Beliau juga merupakan Ahli Majlis Persekutuan Penterjemah Antarabangsa 2022-2025.

## Pendidikan dan kerjaya
Hasuria telah memperoleh ijazah doktor falsafahnya di dalam bidang Kejurubahasaan dan Penterjemahan Bahasa di Universiti Sains Malaysia, sebelum mengajar di institusi sama sebagai seorang Profesor Madya. Beliau kemudian dipilih menjadi Presiden Persatuan Penterjemah Malaysia pada 2022, dan kemudiannya Ahli Majlis Persekutuan Penterjemah Antarabangsa. Beliau juga menjadi Pengarah Bukan Eksekutif Bebas bagi syarikat MKH Oil Palm East Kalimantan.

## Rujukan
Dataran Pantai Timur

**Dataran Pantai Timur** ialah satu jalur tanah yang terletak di antara bahagian timur dataran tinggi Deccan dan Teluk Bengal di India. Dataran ini membentang dari delta Mahanadi ke Kaniyakumari di hujung selatan semenanjung India dengan pergunugan  Ghats Timur membentuk sempadan baratnya kasarnya.  Ia lebih luas dan rata berbanding Dataran Pantai Barat serta merentasi negeri Odisha, Andhra Pradesh, dan Tamil Nadu .

.Dataran itu subur kerana ia membentuk sebahagian daripada delta-delta sungai utama di semenanjung  seperti Godavari, Krishna, Mahanadi, dan Kaveri .

## Geografi
Dataran Pantai Timur ialah satau jalur pesisir pantai yang terletak di antara pinggir timur dataran tinggi Deccan dan Teluk Benggala di barat.   Banjaran gunung terpisah Ghats Timur  membentuk sempadan barat kasar bagi daratan ini. Dataran membentang dari delta Mahanadi hingga ke Kaniyakumari di hujung selatan semenanjung India dan merentasi negeri Odisha, Andhra Pradesh, Tamil Nadu dan wilayah kesatuan Puducherry    

Purata lebar dataran ini berbeza antara  dengan purata lebar     

## Lihat juga

* Dataran Tinggi Deccan
* Ghats Timur
* Dataran Pantai Barat

## Rujukan
Boucheron

**Boucheron** ialah sebuah syarikat barang kemas dan jam tangan Perancis yang diasaskan oleh Frédéric Boucheron pada tahun 1858. Mereka juga telah menghasilkan minyak wangi sejak 1988.

Pada tahun 1893, dia memindahkan kedainya ke Place Vendôme di Paris, di mana mereka masih menjalankan perniagaan. Hari ini, terdapat 34 butik Boucheron di seluruh dunia dan banyak peruncit.

## Rujukan

## Pautan luar
* official site
François Pinault

**François Pinault** (lahir 21 Ogos 1936, Les Champs-Géraux, Bretagne, Perancis) ialah seorang ahli perniagaan jutawan Perancis, pemegang saham majoriti dan pengerusi kehormat konglomerat runcit Kering, dan pengumpul seni.

Pinault memulakan perniagaannya dalam industri kayu pada awal 1960-an. Pada tahun 1988, beliau melabur dalam sebuah syarikat runcit bernama PPR. Pinault ialah salah seorang pengumpul seni kontemporari terkemuka dunia.

## Rujukan

## Pautan luar

*
28 Days Later

***28 Days Later*** (kadangkala digayakan dengan font elipsis ***28 Days Later...*** ) ialah sebuah filem seram apokaliptik Inggeris 2002 yang diarahkan oleh Danny Boyle dan ditulis oleh Alex Garland. Ia dibintangi oleh Cillian Murphy sebagai penghantar paket basikal yang baru sedar daripada koma. Naomie Harris, Christopher Eccleston, Megan Burns dan Brendan Gleeson muncul sebagai watak pendukung.

*28 Days Later* telah dikeluarkan pada 1 November 2002 di United Kingdom dan 27 Jun 2003 di Amerika Syarikat. Filem ini berjaya mendapat keuntungan komersial antarabangsa. Dengan kutipan $82.8 juta di seluruh dunia dan modal bajet $8 juta untuk distribusi di Amerika, 28 Days Later ialah filem seram dengan penjualan tiket pawagam terlaris di seluruh dunia pada 2002. Filem itu dilanjutkan dengan dua sekuel. *[[28 Weeks Later]]* (2007) dan *[[28 Years Later]]* (2025).

## Pelakon
* Cillian Murphy sebagai Jim, penghantar paket basikal yang baru sedar dari koma
* Naomie Harris sebagai Selena, gadis afrika
* Brendan Gleeson sebagai Frank, encik baik hati dan driver taxi yang menjaga keselamatan Jim. Mengajarkan mereka cara bertahan hidup.
* Megan Burns sebagai Hannah, anak perempuan Frank
* Christopher Eccleston sebagai Mejar Henry West, pemimpin batalion tentera darat Inggeris 
* Noah Huntley sebagai Mark, mangsa dari Jim yang ketakutan. Dipukul dengan kayu hingga mati oleh si protagonis tanpa sebab yang kuat.
* Stuart McQuarrie sebagai Sergeant Farrell
* Ricci Harnett sebagai Corporal Mitchell
* Leo Bill sebagai Private Jones
* Luke Mably sebagai Private Clifton
* Junior Laniyan sebagai Private Bell
* Ray Panthaki sebagai Private Bedford
* Sanjay Rambaruth sebagai Private Davis
* Marvin Campbell sebagai Private Mailer, zombi yang dilepas oleh Jim

## Rujukan

## Pautan luar

* 
* 
* 
*
Debam layar perang

**Debam layar perang** (***Zebrasoma scopas***) ialah spesies ikan bersirip ruji laut dalam keluarga Acanthuridae yang turut merangkumi debam, debam taji dan gebang. Debam layar perang ditemukan di seluruh Oseania dan merupakan ikan maun yang banyak memakan alga filamen. Ia ikan yang sangat terkenal dalam dagangan akuarium.

## Rujukan
Maha Shivaratri

**Maha Shivaratri** adalah sebuah perayaan Hindu yang disambut setiap tahun untuk menyembah dewa Shiva. Ia selalu jatuh di antara bulan Februari dan Mac Menurut Takwim Hindu, perayaan ini disambut pada hari pertama separuh pertama bulan lunar phalguna   Perayaan ini dirayakan untuk memperingati perkahwinan Shiva dan Parvati,  dan sempena  peristiwa Shiva menarikan tarian ritualnya yang dipanggil Tandava .  

Ia adalah salah satu perayaan yang penting dalam agama hindu , menandakan peringatan tentang "mengatasi kegelapan dan kejahilan" dalam kehidupan dan dunia. Ia disambut dengan mengingati Shiva serta membaca doa, berpuasa, dan bermeditasi mengenai etika dan kebajikan seperti kejujuran, tidak mencederakan orang lain, bersedekah, pemafaan, dan penemuan Shiva.  Pemuja yang taat akan berjaga sepanjang malam hari. Yang lain akan menjiarahi kuil Shiva . Perayaan ini dipercayai bermula pada abad ke-5 SM. 

## Penerangan
Maha Shivaratri amat penting dalam tradisi Shaivisme Hinduisme . Tidak seperti kebanyakan perayaan Hindu yang disambut pada siang hari, Maha Shivaratri disambut pada waktu malam. Tambahan pula, tidak seperti kebanyakan perayaan Hindu yang menyertakan ekspresi keriangan budaya, Maha Shivaratri adalah perayaan yang penting yang terkenal dengan tumpuan introspektif, puasa, meditasi tentang Shiva, belajar sendiri, keharmonian sosial dan berjaga sepanjang malam di kuil Shiva. 

## Rujukan
Debam alur

**Debam alur** (***Ctenochaetus striatus***,) ialah spesies ikan bersirip ruji laut yang tergolong dalam keluarga Acanthuridae, iaitu debam, debam taji dan gebang. Spesies ini tersebar luas di Hindi-Pasifik.

## Rujukan
Pertempuran Arras (1940)

**Pertempuran Arras** berlaku pada 21 Mei 1940, semasa Pertempuran Perancis dalam Perang Dunia Kedua. Selepas pencerobohan Jerman ke atas Negara-Negara Pamah pada 10 Mei, tentera Perancis dan British mara ke Belgium. Rancangan kempen Jerman  (Kes Kuning) telah berkembang menjadi operasi tipu muslihat di Belanda dan Belgium, dengan tumpuan utama serangan melalui Hutan Ardennes. Unit Jerman menyeberangi Sungai Meuse tanpa menunggu bala bantuan semasa Pertempuran Sedan. Sebaliknya daripada mengukuhkan pangkalan terdepan di tebing barat Sungai Meuse, Jerman mula mara menyusuri lembah Sungai Somme ke arah Selat Inggeris.

Pihak Bersekutu menjadi keliru dan percubaan mereka untuk memutuskan penggempur panzer bertukar menjadi serangan balas secara sporadik dan tidak terkoordinasi yang tidak pernah mencapai kekuatan mencukupi untuk berjaya kerana ketumbukan utama Sekutu berada di Belgium. Penyerangan di Arras telah dirancang oleh British dan Perancis untuk melegakan tekanan ke atas garison British di bandar Arras dan tidak diselaraskan dengan serangan Perancis dari selatan koridor panzer Jerman.

Disebabkan oleh kekangan bilangan pasukan yang terhad, penyerangan Inggeris-Perancis dijalankan oleh pasukan campuran kecil yang terdiri daripada kereta kebal dan infantri British dan Perancis yang mara ke selatan dari Arras. Pihak Bersekutu pada awalnya mencapai beberapa kejayaan dan menyebabkan kepanikan dalam kalangan unit Jerman, tetapi selepas mara sejauh sehingga , mereka terpaksa berundur selepas gelap untuk mengelakkan kepungan. Serangan itu gagal tetapi memberi kesan yang tidak seimbang kepada Hitler dan  (OKW, markas besar angkatan bersenjata Jerman).

Kebimbangan terhadap lebih banyak serangan balas Inggeris-Perancis terhadap koridor panzer sebelum divisyen infantri Jerman yang bukan motoris sempat tiba, menyebabkan Hitler mengarahkan kemaraan panzer dihentikan sehingga keadaan di Arras dipulihkan. Pihak Bersekutu menggunakan peluang ini untuk memperkukuh Pelabuhan Selat, menghalang daripada ditawan dengan cepat dan memperkukuh laluan barat ke Dunkirk sebelum ketibaan Jerman, menjadikan pengunduran tentera British dan Perancis dalam Operasi Dynamo dapat dilaksanakan.

## Nota kaki

## Rujukan

* 
* 
* 
* 
* 
* 
* 
* 
* 
* 
* 
* 

## Bacaan lanjut
* 
* 
* 
* 

## Pautan luar

* The War Illustrated, 20 September 1940, p. 282 Battle of Arras
* The Defence of Arras: 2nd Bn Wiltshire Regiment
* A Pictorial History of the 4th and the 7th Royal Tank Regiment
* US army report on the Battle of France
* Documentary on Dunkirk, with a focus on the impact of tanks at Arras
Qeelin

**Qeelin** ialah sebuah syarikat barang kemas mewah yang diasaskan pada tahun 2004 di Hong Kong oleh Dennis Chan dan Guillaume Brochard. Produk jenama ini menggunakan simbol mistik atau tahyul yang tertanam dalam budaya Cina. Nama Qeelin berasal daripada qilin (麒麟), makhluk berkuku legenda yang terdapat dalam mitologi Cina.

Syarikat itu beribu pejabat di Hong Kong dan dimiliki oleh kumpulan mewah Perancis Kering. Christophe Artaux telah berkhidmat sebagai Ketua Pegawai Eksekutif sejak 2015, dan Dennis Chan telah berkhidmat sebagai pengarah kreatif sejak 2004.

## Rujukan

## Pautan luar
* official site
Debam celak kuning

**Debam celak kuning** (***Ctenochaetus strigosus***,) ialah spesies ikan bersirip ruji laut dalam keluarga Acanthuridae yang turut merangkumi debam, debam taji dan gebang. Ikan ini endemik di Hawaii.

## Rujukan